समीर वानखेड़े से जुड़े मामले में पूछताछ होगी; आर्यन खान के साथ हुई थी मुनमुन की गिरफ्तारी
NCB Ex-Zone Officer Samir Wankhede Corruption Case - CBI summons fashion model Munmun Dhamecha. आर्यन खान के साथ क्रूजशिप पर गिरफ्तारी हुई थी। 2021 में NCB के पूर्व जोनल अधिकारी रहे समीर वानखेड़े ने एक क्रूजशिप से आर्यन खान, अरबाज मर्चेंट और मुनमुन धमेचा को ड्रग्स ले
CBI ने समीर वानखेड़े के खिलाफ जांच में पूछताछ के लिए फैशन मॉडल मुनमुन धमीचा को समन भेजा है। मुनमुन धमीचा वहीं महिला हैं, जिसकी आर्यन खान के साथ क्रूजशिप पर गिरफ्तारी हुई थी।
2021 में NCB के पूर्व जोनल अधिकारी रहे समीर वानखेड़े ने एक क्रूजशिप से आर्यन खान, अरबाज मर्चेंट और मुनमुन धमीचा को ड्रग्स लेने के आरोप में गिरफ्तार किया था।
हालांकि बाद में इस केस में खुद समीर वानखेड़े फंस गए। समीर पर आर्यन को छोड़ने के बदले पैसे लेने का आरोप है। उनके ऊपर ये भी आरोप हैं कि उन्होंने आर्यन खान केस की जांच अपने सीनियर अधिकारियों को संज्ञान में लिए बिना की।
मुनमुन की दोस्त के पास ड्रग्स मिला था, बावजूद NCB ने उसे छोड़ा
मुनमुन धमीचा के साथ उनकी एक रूम मेट सौम्या सिंह भी NCB की गिरफ्त में आई थीं। उनके बैग से एक रोलिंग पेपर (ड्रग्स) भी बरामद हुआ था। हालांकि NCB ने उन्हें छोड़ दिया था।
अब CBI को आशंका है कि ड्रग्स मिलने के बावजूद सौम्या को कैसे रिलीज कर दिया गया। हो सकता है कि उन्हें छोड़ने के एवज में कुछ सेटलमेंट हुआ हो। इन्हीं सब सवालों का जवाब पाने के लिए CBI ने मुनमुन को समन भेजा है। CBI आज यानी गुरुवार को मुनमुन का स्टेटमेंट रिकॉर्ड करेगी।
मुनमुन ने एक समान कार्रवाई करने की अपील की थी
मुनमुन धमीचा ने मई में स्पेशल कोर्ट का रुख किया था। मुनमुन ने कोर्ट से अपील की थी, उन्हें इस केस से डिस्चार्ज कर दिया जाए। उनका कहना था कि जिस तरह आर्यन को क्लिन चिट मिल गई, ठीक उनके साथ भी समान व्यवहार किया जाए। मुनमुन के मुताबिक, उन्हें इस केस में बिना किसी मतलब के आरोपी बना दिया गया।
'आर्यन के साथ जो हुआ वो पहले से एक सेटअप था'
टाइम्स ऑफ इंडिया की एक रिपोर्ट के मुताबिक, इंटेलिजेंस ऑफिसर आशीष रंजन प्रसाद ने बताया कि आर्यन खान के साथ जो भी हुआ, वो एक सेटअप था। आशीष रंजन प्रसाद ने खुलासा करते हुए कहा कि समीर वानखेड़े ने गवाहों को पहले ही रेड (क्रूजशिप) वाली जगह भेज दिया था।
आशीष ने आशंका जताई कि समीर पहले से ही गवाहों को जानते थे। आर्यन की गिरफ्तारी ये दर्शाता है कि यह केस पहले ही सुनियोजित था।
समीर वानखेड़े पर CBI का आरोप- आर्यन को छोड़ने के लिए 25 करोड़ मांगे
CBI के केस में समीर पर आरोप लगा है कि उन्होंने आर्यन खान को छोड़ने के लिए 25 करोड़ रुपए की मांग की थी। इसके लिए उन्होंने केपी गोसावी नाम के एक शख्स को जिम्मेदारी दी थी।
केपी गोसावी वही शख्स है, जिसने NCB की गिरफ्त में रहे आर्यन खान के साथ सेल्फी ली थी। CBI के मुताबिक, केपी गोसावी का NCB से कोई ताल्लुकात नहीं है।
आर्यन को छोड़ने के लिए 18 करोड़ रुपए में मामला फिक्स हुआ था
CBI की FIR में लिखा गया है कि समीर वानखेड़े ने केपी गोसावी और उसके सहयोगी डिसूजा को पूरी छूट दी कि वे आर्यन के घर वालों से 25 करोड़ रुपए निकलवा सकें। बाद में ये अमाउंट 18 करोड़ रुपए पर आकर फिक्स हुआ।
गोसावी और डिसूजा दोनों ने मिलकर 50 लाख रुपए का कमीशन भी लिया था लेकिन बाद में अमाउंट का एक हिस्सा लौटा दिया गया। बता दें कि CBI ने NCB के पूर्व चीफ समीर वानखेड़े के घर 12 मई दिन शुक्रवार को छापा मारा। एजेंसी ने इनके मुंबई, दिल्ली, रांची और कानपुर में कुल 29 ठिकानों पर छापेमारी की।
पूरा केस केस समझने के लिए ये टाइमलाइन पढ़िए..
अब समीर वानखेड़े के बारे में पढ़िए ..
